
Številka: 014-0016/2024-30
Nova Gorica, dne 6. oktobra 2026

MESTNI SVET MESTNE OBČINE NOVA GORICA
ZADEVA:	PREDLOG ZA OBRAVNAVO NA SEJI MESTNEGA SVETA MESTNE OBČINE NOVA GORICA
NASLOV:	Predlog Sklepa o sprejemu izjave o  izstopu Mestne občine Nova Gorica iz Javnega zavoda za razvoj sodobne plesne umetnosti
GRADIVO PRIPRAVIL:	Mestna občina Nova Gorica, Oddelek za družbene dejavnosti
IZDELOVALEC GRADIVA:	/
POROČEVALEC: 	mag. Marinka Saksida, vodja Oddelka za družbene dejavnosti
PRISTOJNO DELOVNO TELO: 	Odbor za kulturo, šolstvo in šport
PREDLOG SKLEPA: 
[bookmark: _Hlk195615944]Mestni svet Mestne občine Nova Gorica sprejme Sklep o sprejemu izjave o izstopu Mestne občine Nova Gorica iz Javnega zavoda za razvoj sodobne plesne umetnosti.

	Desnik podpisnik

	Samo Turel

	Župan



Gradivo:
· Gradivo 1: predlog sklepa
· Gradivo 2: obrazložitev
· Gradivo 3: Izjava o izstopu Mestne Nova Gorica iz  Javnega zavoda za razvoj sodobne plesne umetnosti
Mestni svet
Trg Edvarda Kardelja 1, 5000 Nova GoricaPredlog



Na podlagi 54. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP), 34. člena Sklepa o ustanovitvi Javnega zavoda za razvoj sodobne plesne umetnosti (Uradni list RS, št. 84/26) ter 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne……………… sprejel 
Sklep o sprejemu izjave o  izstopu
Mestne občine Nova Gorica iz  Javnega zavoda za razvoj sodobne plesne umetnosti
 
1.
Mestni svet Mestne občine Nova Gorica sprejme Izjavo o izstopu Mestne občine Nova Gorica iz Javnega zavoda za razvoj sodobne plesne umetnosti, ki je priloga tega sklepa. 
2.
Župana Mestne občine Nova Gorica se pooblasti za podpis izjave iz prejšnje točke. 
3.
Ta sklep velja takoj.                          

	Desnik podpisnik

	Samo Turel

	Župan




Priloga:
- Izjava o izstopu Mestne Nova Gorica iz  Javnega zavoda za razvoj sodobne plesne umetnosti. 

Oddelek za družbene dejavnosti
Trg Edvarda Kardelja 1, 5000 Nova Gorica

Obrazložitev
Republika Slovenija, Mestna občina Celje in Mestna občina Nova Gorica (v nadaljnjem besedilu: MONG) so sprejele Sklep o ustanovitvi Javnega zavoda za razvoj sodobne plesne umetnosti (Uradni list RS, št. 84/26).
Javni zavod za razvoj sodobne plesne umetnosti (v nadaljnjem besedilu: javni zavod) je bil ustanovljen z namenom, da s svojo strukturo, načinom ustanovitve in odprtim modelom delovanja omogoča sodoben pristop k izvajanju javne službe in upravljanju javne kulturne infrastrukture.

Ustanovitev javnega zavoda ni pomenila le vzpostavitve nove splošne kulturne ustanove, temveč tudi specializirane nacionalne institucije z jasno opredeljenim poslanstvom: dostopnost, regijska pokritost in razpršenost, razvito podporno okolje za poklicne ustvarjalce in vključevanje v mednarodni prostor. Primerjava z drugimi umetniškimi področji, kjer so osrednje institucije že vzpostavljene (na primer glasba, vizualna umetnost, gledališče), kaže, da institucionalna opora bistveno prispeva k razvoju kakovosti in stabilnosti ter prepoznavnosti umetniške produkcije. Tak model na področju sodobnega plesa še ne obstaja. Novi javni zavod je bil v zvezi s tem mišljen kot javna institucija, ki je v skladu z vizijo sodobnega modela kulturnega upravljanja, in temelji na trajnostni organiziranosti, horizontalnem povezovanju deležnikov, preglednosti in vključevanju stroke. 
Predvideno je bilo, da bo javni zavod organiziran po mrežnem modelu, ki podpira razvoj sodobnega plesa po vsej Sloveniji. Mrežna organiziranost omogoča odzivnost na potrebe različnih lokalnih okolij, hkrati pa zagotavlja, da podpora področju ni centralizirana le v enem kraju ali instituciji. Omogoča pa tudi diverzifikacijo finančnih sredstev in infrastrukture med različnimi ustanoviteljicami.

Mestna občina Nova Gorica (MONG) je dne 6.10.2026 prejela Sklep Vlade  Republike Slovenije, ki se glasi: »Vlada Republike Slovenije je sprejela izjavo o izstopu Republike Slovenije iz soustanoviteljstva Javnega zavoda za razvoj sodobne plesne umetnosti, katerega soustanoviteljica je skupaj z Mestno občino Celje in Mestno občino Nova Gorica, ter jo posreduje preostalima soustanoviteljicama«.

Sredstva za delovanje javnega zavoda so bila v glavnini predvidena s strani Republike Slovenije, Mestna občina Celje in MONG bi zagotavljali sredstva za po enega zaposlenega na vsaki lokaciji ter stroške investicijskega vzdrževanja, zavarovanja in splošne stroške delovanja. 
Ker Republika Slovenija izstopa iz javnega zavoda, MONG pa ne more prevzeti stroškov za delovanje javnega zavoda, se predlaga izstop MONG iz javnega zavoda.
Pogodba o medsebojnih pravicah, obveznostih in odgovornostih soustanoviteljev Javnega zavoda za razvoj sodobne plesne umetnosti, ki so jo dne 7.4.2026 sklenile Republika Slovenija, Mestna občina Celje in MONG (v nadaljevanju: pogodba), med drugim  določa naslednje:
»Izstop posamezne soustanoviteljice se izvede na naslednji način:
· organ, ki izvršuje ustanoviteljske pravice soustanoviteljice, ki izstopa, sprejme izjavo o izstopu, ki jo soustanoviteljica, ki izstopa, posreduje drugima soustanoviteljicama, najkasneje do 1. januarja v letu, v katerem namerava izstopiti;
· soustanoviteljica, ki izstopa, najkasneje do 31. decembra tistega leta, v katerem namerava izstopiti, sprejme in v svojih uradnih objavah objavi sklep o razveljavitvi Sklepa ter razreši svoje predstavnike v svetu zavoda;
· drugi soustanoviteljici v roku iz prejšnje alineje sprejmeta nov Sklep«. 

Skladno s pogodbo torej mestni svet sprejme izjavo o odstopu, ki se posreduje preostalima soustanoviteljicama, najkasneje do 1. januarja 2027. Mestnemu svetu Mestne občine Nova Gorica tako predlagamo, da obravnava in sprejme predlagani Sklep o sprejemu izjave o  izstopu Mestne občine Nova Gorica iz Javnega zavoda za razvoj sodobne plesne umetnosti
 



Pripravila:
	Levi podpisnik
	Desnik podpisnik

	
	mag. Marinka Saksida

	
	vodja Oddelka za družbene dejavnosti

Številka: 014-0016/2024-
Datum: 8. 10. 2026

Mestna občina Nova Gorica na podlagi tretjega odstavka 34. člena Sklepa o ustanovitvi Javnega zavoda za razvoj sodobne plesne umetnosti (Uradni list RS, št. 84/26) in 13. člena Pogodbe o medsebojnih pravicah, obveznostih in odgovornostih soustanoviteljev Javnega zavoda za razvoj sodobne plesne umetnosti, ki so jo dne 7. 4. 2026 sklenile soustanoviteljice Republika Slovenija, Mestna občina Celje in Mestna občina Nova Gorica, sprejme naslednjo 

IZJAVO
o izstopu Mestne občine Nova Gorica iz Javnega zavoda za razvoj sodobne plesne umetnosti


Mestna občina Nova Gorica izstopa iz Javnega zavoda za razvoj sodobne plesne umetnosti, Krekov trg 3, 3000 Celje, matična številka: 7508832000. 



 							       Samo Turel
       								       Župan

